pythainlp/thai-wiki-dataset-v4 huggingface dataset:
รายชื่อนายกรัฐมนตรีสเปน

นี่คือรายชื่อนายกรัฐมนตรีสเปน
สาธารณรัฐสเปนที่ 2 (1931#เปลี่ยนทาง 1939).
รัฐบาล:
สเปนภายใต้การนำของฟรังโก (1936#เปลี่ยนทาง 1975).
รัฐบาล:
ราชอาณาจักรสเปนฟื้นฟู.
ราชาธิปไตยภายใต้รัฐธรรมนูญ.
ราชาธิปไตยภายใต้รัฐธรรมนูญ  เป็นระบอบการปกครองในปัจจุบันของสเปน ก่อตั้งขึ้นเมื่อ ค.ศ. 1977
เชิงอรรถ.
<templatestyles src="Reflist/styles.css" />
แคว้นของประเทศกรีซ

แคว้น  เป็นเขตการบริหารรัฐกิจแผ่นดินอย่างเป็นทางการของประเทศกรีซ แคว้นในประเทศกรีซประกอบด้วย 13 แคว้น (9 แคว้นอยู่บนแผ่นดินใหญ่ และอีก 4 แคว้นอยู่บนเกาะ) แคว้นทั้งสิบสามแบ่งย่อยออกเป็นหน่วยภูมิภาค  รวมทั้งหมด 74 หน่วย
นอกจากนั้นแล้วมาจนกระทั่ง ค.ศ. 1987 กรีซก็ยังแบ่งออกเป็น 10 ภูมิภาค  ที่ยังคงใช้กล่าวถึงกันอยู่ ภูมิภาคในประเทศกรีซมิใช่แคว้นในประเทศกรีซที่ก่อตั้งขึ้นใหม่ แม้ว่าแคว้นที่ก่อตั้งขึ้นจะมีพื้นฐานมาจากภูมิภาคเดิมก็ตาม ตัวอย่างเช่นแคว้นเพโลพอนนีสมิได้รวมแผ่นดินที่เดิมเรียกว่าเพโลพอนนีส แต่ดินแดนที่เคยเป็นของเพโลพอนนีสปัจจุบันนับเป็นส่วนหนึ่งของแคว้นทางตะวันตกของกรีซ
ติดกับแคว้นมาซิโดเนียกลางมีเขตปกครองอิสระเขาแอทอสซึ่งเป็นสังฆาจักรภายใต้การปกครองของกรีซ
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ 
 วิกิมีเดียคอมมอนส์มีสื่อเกี่ยวกับ
นายกรัฐมนตรีสเปน

นายกรัฐมนตรีสเปน  เป็นหัวหน้ารัฐบาลของประเทศสเปน ผู้เสนอชื่อรัฐมนตรีและทำหน้าที่ประธานในที่ประชุมคณะรัฐมนตรี ในแง่นี้ นายกรัฐมนตรีเป็นผู้กำหนดนโยบายของรัฐบาลและประสานการดำเนินงานของสมาชิกคณะรัฐมนตรี ในฐานะผู้บริหารสูงสุด นายกรัฐมนตรียังมีหน้าที่ถวายคำแนะนำต่อพระมหากษัตริย์ในการใช้อำนาจตามพระราชอำนาจอีกด้วย
สหราชอาณาจักรในโอลิมปิกฤดูหนาว 1952

สหราชอาณาจักร เข้าร่วมแข่งขันกีฬาโอลิมปิกฤดูหนาวครั้งที่ 6 ค.ศ. 1952 (พ.ศ. 2495) ณ เมืองออสโล ประเทศนอร์เวย์ ระหว่างวันที่ 14 กุมภาพันธ์ – 5 กุมภาพันธ์ พ.ศ. 2495
อุบัติรักข้ามขอบฟ้า (ละครโทรทัศน์ พ.ศ. 2562)

อุบัติรักข้ามขอบฟ้า เป็นละครโทรทัศน์ไทยปี 2562 ที่รีเมคจากละครโทรทัศน์ไทยชื่อเดียวกันในปี 2551 นำแสดงโดยพีรวัส แสงโพธิรัตน์, ทิพนารี วีรวัฒโนดม, ฐิติภูมิ เตชะอภัยคุณ และรมิดา จีรนรภัทร
กำกับโดย แดน วรเวช ดานุวงศ์ และอำนวยการสร้างโดยจีเอ็มเอ็มทีวี ร่วมกับ Lasercat Studio บริษัทของวรเวช ละครเรื่องนี้เป็น 1 ใน 13 ละครโทรทัศน์ประจำปี 2562 ที่จีเอ็มเอ็มทีวีเปิดตัวในงาน "Wonder Th13teen" เมื่อวันที่ 5 พฤศจิกายน 2561 ออกอากาศตอนแรกทางช่องจีเอ็มเอ็ม 25 และไลน์ทีวี วันที่ 12 พฤษภาคม 2562 ออกอากาศทุกวันอาทิตย์ เวลา 20.10 และ 22.00 น. ตามลำดับ ละครเรื่องนี้จบลงเมื่อวันที่ 4 สิงหาคม 2562
เรื่องย่อ.
หวัง หนุ่มน้อยลูกครึ่งไทย-จีน ที่เดินทางข้ามน้ำข้ามทะเลมายังประเทศไทยเพื่อตามหาแม่ ซ้ำร้ายหวังไปถึงที่บ้านเช่าของแม่ (โรส) โรสก็ได้ย้ายที่อยู่ไปแล้ว มีเพียงผู้เช่าบ้านคนใหม่ ชื่อแพท นักเขียนสาว ที่บ้าดูดวงเป็นชีวิตจิตใจ หวังไม่มีทางเลือก จึงต้องทำทุกทางเพื่อให้ได้อยู่บ้านเดียวกับแพทเพื่อรอแม่กลับมา แต่สุดท้ายก็มีเหตุทำให้ทั้ง หวัง และแพทจำต้องย้ายมาอยู่ที่เกสต์เฮาส์ของเปิ้ล เจ้าของเกสต์เฮาส์สาวสวยและ ทำให้ได้เจอกับวิน เพื่อนสนิทที่แอบหลงรักเปิ้ล 
หวัง, วิน, เปิ้ล และ แพท จำเป็นต้องมาอาศัยอยู่ภายใต้ชายคาเดียวกัน ทำให้สี่คน ได้รู้จักเรียนรู้และเกิดความใกล้ชิดผูกพันกันมากขึ้น เกิดมิตรภาพและความรู้สึกดี ๆ ที่เรียกว่า ความรัก เปิ้ลแอบรักหวัง ทำให้เกิดเหตุการณ์ชุลมุนวุ่นวาย แต่ก็ทำให้แต่ละคนได้เรียนรู้และแลกเปลี่ยนทางวัฒนธรรมระหว่าง ไทยกับจีนกันโดยไม่รู้ตัว และภายใต้ความสัมพันธ์ฉันท์เพื่อน ระหว่างวินและหวังนั้น ทั้งคู่ไม่ได้รู้ระแคะระคายเลยว่า แม่ที่หวังตามหาอยู่จริง ๆ แล้วก็คือแม่ของวินด้วยนั่นเอง ทั้งคู่เป็นลูกแม่เดียวกันและด้วยความไม่รู้ จึงทำให้ทั้งคู่เกิดปัญหาจนเกือบทำให้พี่น้องต้องเกือบผิดใจกัน เพราะดันหลงรักผู้หญิงคนเดียวกัน นั่นก็คือเปิ้ล
จังหวัดของประเทศกรีซ

จังหวัดของประเทศกรีซ  ประเทศกรีซแบ่งเขตการบริหารรัฐกิจแผ่นดินออกเป็น 13 แคว้น (Peripheries) โดยแบ่งย่อยออกเป็น 3 มหาจังหวัด (Super-prefectures) และ 54 จังหวัด หรือ “nomes”
ตามที่ระบุในรัฐธรรมนูญแห่งประเทศกรีซจังหวัดคือระบบการปกครองท้องถิ่นระดับรองของรัฐบาลของระบบการปกครองระดับท้องถิ่น แต่มิได้เหนือไปกว่าประชาคมและเทศบาลในประเทศกรีซ (Communities and Municipalities) หลังจากการปฏิรูปทางนิติบัญญัติในปี ค.ศ. 1994 แล้วระบบการบริหารรัฐกิจของจังหวัดก็ถูกย้ายไปอยู่กับแคว้น แต่กระนั้นจังหวัดก็ยังคงดำรงสิทธิบางอย่างที่ได้รับมอบจากรัฐบาล เช่นการสุขาภิบาล หรือการวางระบบการให้การบริการส่วนท้องถิ่น ฉะนั้นจังหวัดจึงยังคงมีบทบาททางกฎหมายในฐานะหน่วยบริหารของรัฐบาลกลางอยู่
รายชื่อจังหวัด.
<table><tr valign=top><td>
<td>
a เมานต์เอธอส
<td>
</table>
จังหวัดอัตติคา (หมายเลข 1 บนแผนที่ข้างบน) ประกอบด้วยจังหวัด:
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ 
 วิกิมีเดียคอมมอนส์มีสื่อเกี่ยวกับ
ภูมิภาคของประเทศกรีซ

ภูมิภาคในประเทศกรีซ  เป็นเขตการบริหารแบบดั้งเดิมมาจนกระทั่งปี ค.ศ. 1987 เมื่อเกิดการปฏิรูประบบการบริหารรัฐกิจแผ่นดินขึ้น
เดิมกรีซแบ่งออกเป็น 10 ภูมิภาค (Regions) (7 ภูมิภาคอยู่บนแผ่นดินใหญ่ และอีก 3 แคว้นอยู่บนหมู่เกาะ) ภูมิภาคทั้งสิบแบ่งย่อยออกเป็น 54 จังหวัด (Prefectures) แม้ว่าจะถูกยุบเลิกไปเมื่อปี ค.ศ. 1987 แต่ภูมิภาคเหล่านี้ยังคงใช้ในการอ้างอิงกันอยู่ 
<table align=center>
<tr>
<Td>
</td>
<td>
</table>
คซันโทส

คซันโทส (ลิเชีย:) เป็นเมืองของลิเชียโบราณที่ในปัจจุบันคือเมืองกือนึก  ในจังหวัดอันตัลยา ประเทศตุรกี
"คซันโทส" ได้รับการขึ้นทะเบียนเป็นมรดกโลกโดยองค์การยูเนสโกใน ค.ศ. 1988
เมือง.
คซันโทสเป็นชื่อกรีกของเมือง "Arñna" ที่เป็นเมืองในภูมิภาคลิเชีย ฮิตไทต์และลูเวียนเรียกเมืองนี้ว่า "อารินนา" ส่วนโรมัน เรียกว่า "กซันทุส" ที่ใช้ในการออกเสียงภาษากรีกที่ลงท้ายด้วย "-os" ที่เปลี่ยนมาเป็น "-us" ในภาษาละติน คซันโทสเป็นศูนย์กลางทางการค้าและทางวัฒนธรรมของลิเชีย แต่ต่อมาของเปอร์เซีย มาซิโดเนีย และโรมันผู้เข้ามายึดครองตัวเมืองเองและดินแดนในบริเวณรอบ ๆ 
คซันโทสได้รับการกล่าวถึงบ่อยครั้งโดยนักเขียนทั้งกรีกและโรมันโบราณ สตราโบกล่าวว่าเป็นเมืองที่ใหญ่ที่สุดในลิเชีย ทั้งเฮโรโดทัสและแอปเพียนบรรยายการพิชิตคซันโทสโดย ฮาร์พากัสในนามของจักรวรรดิอคีเมนียะห์ราว 540 ปีก่อนคริสต์ศักราช เฮโรโดทัสบรรยายว่ากองทัพเปอร์เซียพบการต่อต้านโดยกองทัพขนาดเล็กของลิเชียบนที่ราบทางตอนเหนือของเมือง หลังจากการต่อสู้ฝ่ายลิเชียก็ร่นถอยเข้ามาในตัวเมือง และมาถูกล้อมโดยฮาร์พากัส ฝ่ายลิเชียตัดสินใจทำลายเนินเนินนครของตนเอง, ฆ่าลูกเมียและทาส และหันมาต่อสู้อย่างบ้าระห่ำกับกองทัพเปอร์เซียกันมีแสนยานุภาพที่เหนือกว่ามาก ฉะนั้นผู้คนในเมืองคซันโทสจึงล้มตายกันไปจนหมดสิ้นยกเว้นแต่ครอบครัว 80 ครัวที่มิได้อยู่ในเมืองขณะที่มีการต่อสู้
คซันโทสที่อยู่ภายใต้ยึดครองของเปอร์เซีย มีผู้นำท้องที่ได้รับการแต่งตั้งโดยเปอร์เซียเป็นผู้ปกครอง เมื่อมาถึงปี 520 ก่อนคริสต์ศักราช คซันโทสก็ตีเงินกษาปณ์ของตนเองแล้ว สี่ปีต่อมาคซันโทสก็เป็นโนมอสหรือจังหวัดแรกของจักรพรรดิดาไรอัสมหาราชในรายชื่อจังหวัดที่ต้องส่งบรรณาการ ความเจริญชองคซันโทสเกี่ยวข้องโดยตรงกับลิเชีย เมื่อลิเชียเปลี่ยนข้างระหว่างสงครามกรีซ-เปอร์เซีย หลักฐานทางโบราณคดีที่ขุดพบแสดงให้เห็นว่าคซันโทสถูกทำลายเมื่อราว 475 ถึง 470 ปีก่อนคริสต์ศักราช อาจจะโดยแม่ทัพคิมอนของเอเธนส์ หรือ โดยเปอร์เซียซึ่งก็ยังเป็นที่ถกเถียงกันอยู่ การที่ไม่มีหลักฐานเกี่ยวกับการทำลายทั้งจากฝ่ายกรีกหรือฝ่ายเปอร์เซียทำให้นักวิชาการบางท่านกล่าวว่าการทำลายอาจเป็นสาเหตุมาจากธรรมชาติหรือจากอุบัติเหตุ
ในช่วงสิบปีสุดท้ายของศตวรรษที่ 5 ก่อนคริสต์ศักราช คซันโทสได้รับชัยชนะต่อเมืองเตลเมสโซส และผนวกเข้าเป็นส่วนหนึ่งของลิเชีย
ส่วนในเรื่องที่ว่าคซันโทสยอมแพ้ต่ออเล็กซานเดอร์มหาราชก็เป็นเรื่องที่ต่างกันไป อาร์ริอันรายงานว่าเป็นการยอมแพ้อย่างสงบ แต่แอปเพียนอ้างว่าคซันโทสถูกปล้นทำลาย หลังจากการเสด็จสวรรคตของอเล็กซานเดอร์มหาราช คซันโทสก็เปลี่ยนมือไปมาระหว่างทายาทผู้เป็นปฏิปักษ์ต่อกัน นักประวัติศาสตร์กรีกดิโอโดรัส ซิคัลลัสกล่าวถึงการยึดคซันโทสโดยทอเลมีที่ 1 โซเตอร์ จากอันทิโกนอส แอปเพียน, คาสเซียส ดิโอ และพลูทาร์คต่างก็บันทึกว่ามาถูกทำลายอีกครั้งระหว่างสงครามกลางเมืองโรมันราว 42 ปีก่อนคริสต์ศักราชโดยบรูทัส แต่แอปเพียนกล่าวต่อไปว่าคซันโทสสร้างขึ้นมาใหม่ภายใต้มาร์ค แอนโทนี คซันโทสยังคงมีซากโรงละครโรมันที่ยังคงเหลืออยู่ มารินอสรายงานว่าสถานศึกษาแกรมมาร์ที่คซันโทสในปลายยุคโบราณ
การขุดค้นทางโบราณคดีที่คซันโทสพบลายลักษณ์อักษรหลายชิ้นทั้งในภาษาลิเชียและภาษากรีกรวมทั้งที่เป็นทั้งสองภาษาควบกัน ซึ่งมีประโยชน์ต่อการถอดภาษาลิเชีย
โนเกีย เอกซ์6

โนเกีย เอกซ์6  เป็นศูนย์กลางของโทรศัพท์อัจฉริยะระบบสัมผัส ทางด้านเสียงดนตรี และความบันเทิงพกพา โดยโนเกีย โดยได้ประกาศอย่างเป็นทางการในช่วงต้นเดือนกันยายน พ.ศ. 2552 ที่งาน โนเกีย เวิลด์ 2009 ที่ประเทศเยอรมนี
โดย เอกซ์6 จะมาแทนที่ โนเกีย 5800 อีกทั้งโนเกียยังชูความเป็นผู้นำผลิตภัณฑ์ทางด้านเสียงเพลง และโทรศัพท์จอสัมผัสรุ่นนี้เป็นโทรศัพท์ระดับสูง ที่ทัดเทียมกับ โนเกีย เอ็น97
โนเกีย เอกซ์6 และ โนเกีย เอกซ์3 เป็นผลิตภัณฑ์ใหม่ในตระกูล โนเกีย เอกซ์ ก่อนหน้าที่จะมีตระกูลเอกซ์ ทางโนเกียได้ตั้งตราของทางผลิตภัณฑ์ทางด้านเสียงเพลงในชื่อว่า XpressMusic
สำหรับโนเกีย เอกซ์6 นั้นปกติจะมาพร้อมกับสิทธิพิเศษ Comes With Music ซึ่งสิทธิพิเศษนี้จะอนุญาตให้ดาวน์โหลดเพลงจาก Nokia Music Store ได้ไม่จำกัด สำหรับ Comes With Music จะวางจำหน่ายประมาณปลายปี พ.ศ. 2552 สนนราคาอยู่ที่ประมาณ £529.99 ปอนด์ หรือ €605 ยูโร
ส่วนสำหรับรุ่นที่ไม่มี Comes With Music จะลดราคาประมาณ €200 ยูโร เหลืออยู่ที่ €405 ยูโร จัดจำหน่ายเมื่อวันที่ 23 กุมภาพันธ์ พ.ศ. 2553 และสำหรับรุ่นนี้จะมีความจุที่มีมาให้พร้อมกับเครื่อง 16 GB
สำหรับตัว เอกซ์6 รูปร่างจะบางกว่าตัว 5800 (13.8 มิลลิเมตร) และสามารถฟังเพลงได้นานถึง 35 ชั่วโมง นอกจากนี้ยังมีเครือข่ายสังคมออนไลน์อย่าง Facebook, MySpace, Ovi, Yahoo IM, YouTube, VK, Windows Live และอื่นๆพร้อมเชื่อมต่อได้ทุกเมื่อ
การตลาด.
ต้นแบบของเครื่องนี้มีให้เห็นในมิวสิกวิดีโอเพลง Blah Blah Blah ของ แคชชา
อะเคีย (มณฑลของโรมัน)

อะเคีย หรือ อาไคอา (อังกฤษ,) เป็นมณฑลหนึ่งของจักรวรรดิโรมัน ตั้งอยู่ในบริเวณคาบสมุทรเพโลพอนนีส ทางตอนใต้ของประเทศกรีซในปัจจุบัน มีเขตแดนทางตอนเหนือติดกับมณฑลอิไพรัส และมณฑลมาซิโดเนีย อะเคียถูกผนวกเข้าเป็นส่วนหนึ่งของสาธารณรัฐโรมันในปี 146 ก่อนคริสต์ศักราช หลังจากการปล้นเมืองคอรินท์ในการรบของลูกีอุส มูมีอุส นายพลโรมัน หลังจากนั้นเขาจึงได้รับสมญานามว่า "อาคาอีกุส" (Achaicus) หรือ "ผู้พิชิตอะเคีย"
อัลเปสป็อยนีไน

อัลเปสไกรไยแอ็ตป็อยนีไน  ในเวลาต่อมารู้จักกันในชื่อ อัลเปสอาแตร็กติอาไนแอ็ตวัลลิสป็อยนีนา  เป็นมณฑลขนาดเล็กของจักรวรรดิโรมัน อัลเปสป็อยนีไนเป็นหนึ่งในสามมณฑลทางตะวันตกของเทือกเขาแอลป์ระหว่างกอลกับอิตาลี ประกอบด้วยบริเวณแคว้นวัลเลดาออสตาของอิตาลีและรัฐวาเลของสวิตเซอร์แลนด์ในปัจจุบัน ชนเผ่ากลุ่มที่มีอำนาจที่สุดในบริเวณนี้คือซาลัสซี ดินแดนของซาลัสซีถูกผนวกโดยจักรพรรดิเอากุสตุสในปี 15 ก่อนคริสต์ศักราช เมืองสำคัญที่สุดของมณฑลคือเอากุสตาไปรโตริอาซาลัสโซรูง  หรืออาออสตาในปัจจุบัน 
ชื่อ "ป็อยนีนุส"  คล้ายคลึงกับคำว่า "ป็อยนุส" (ในภาษาละตินหมายถึงชาวเมืองคาร์เทจ) ทำให้นักเขียนชาวโรมันอนุมานกันว่าฮันนิบาล ขุนพลคาร์เทจ เดินทัพข้ามบริเวณนี้ของเทือกเขาแอลป์ในการเดินทัพครั้งสำคัญในปีที่ 218 ก่อนคริสต์ศักราช โดยอาจจะใช้ช่องเขาเกรตเซนต์เบอร์นาร์ดหรือช่องเขาลิตเทิลเซนต์เบอร์นาร์ด แต่ลิวี นักประวัติศาสตร์โรมัน ให้คำอธิบายว่าอันที่จริงแล้วคำว่าป็อยนีนุสเพี้ยนมาจากคำว่า "เปนนีนุส" (Penninus) ซึ่งเป็นพระนามของเทพเจ้าที่ชนพื้นเมืองสักการะ ลิวีกล่าวต่อไปว่าเป็นสิ่งที่ยากที่จะเป็นไปได้ที่ฮันนิบาลจะข้ามเทือกเขาในช่วงเวลานั้นเพราะเป็นช่วงเวลาที่เข้าถึงไม่ได้
อัลเปสก็อตติไอ

อัลเปสก็อตติไอ  เป็นมณฑลขนาดเล็กของจักรวรรดิโรมัน อัลเปสก็อตติไอเป็นหนึ่งในสามมณฑลทางตะวันตกของเทือกเขาแอลป์ระหว่างฝรั่งเศสกับอิตาลีปัจจุบัน ชื่อมณฑลยังคงใช้มาจนกระทั่งถึงทุกวันนี้ในการเรียกเทือกเขาคอตเชียนแอลป์ ในสมัยโบราณบทบาทสำคัญของอัลเปสก็อตติไอคือการเป็นเมืองหน้าด่านในการรักษาทางผ่านช่องแคบที่เป็นเส้นทางคมนาคมของเทือกเขาแอลป์ อัลเปสก็อตติไอมีพรมแดนติดกับกัลลิอานาร์โบเนงซิสทางตะวันตก อัลเปสมาริติไมทางตอนใต้ อีตาลิอาทางตะวันออก และอัลเปสป็อยนีไนทางตอนเหนือ เมืองหลวงชื่อแซกูซิโอหรือซูซาในแคว้นปีเยมอนเตในปัจจุบัน
มณฑลนี้มีที่มาจากราชอาณาจักรที่ปกครองโดยพระเจ้าดอนนุส ประมุขของชาวลีกูเรียราวกลางศตวรรษที่ 1 ก่อนคริสต์ศักราช และตั้งตามชื่อก็อตติอุส  พระราชโอรสและผู้สืบครองคนต่อมา อัลเปสก็อตติไอถูกผนวกเข้าเป็นส่วนหนึ่งของโรมันโดยจักรพรรดิเอากุสตุส เดิมก็อตติอุสและพระราชโอรสชื่อเดียวกันยังคงมีอำนาจปกครองอัลเปสก็อตติไอในฐานะรัฐบริวาร แต่ในรัชสมัยจักรพรรดิแนโรพระองค์ก็ทรงแต่งตั้งผู้แทนให้มาปกครอง อัลเปสก็อตติไอจึงกลายเป็นมณฑลโรมันอย่างเป็นทางการ
อัลเปสมาริติไม

อัลเปสมาริติไม  เป็นมณฑลขนาดเล็กของจักรวรรดิโรมัน อัลเปสมาริติไมเป็นหนึ่งในสามมณฑลทางตะวันตกของเทือกเขาแอลป์ระหว่างฝรั่งเศสกับอิตาลีปัจจุบัน ก่อตั้งขึ้นราวปี 14 ก่อนคริสต์ศักราช
เยิร์น อุตซอน

เยิร์น โอแปร์ อุตซอน (9 เมษายน ค.ศ. 1918 – 29 พฤศจิกายน ค.ศ. 2008) เป็นสถาปนิกชาวเดนมาร์ก เป็นที่รู้จักในฐานะผู้ออกแบบโรงอุปรากรซิดนีย์ และเมื่อโรงอุปรากรซิดนีย์ได้รับการประกาศเป็นมรดกโลกเมื่อวันที่ 28 มิถุนายน ค.ศ. 2007 ทำให้เขาเป็นเพียงบุคคลคนที่ 2 ที่มีผลงานเป็นมรดกโลกขณะที่ยังมีชีวิตอยู่
กัลลิอาแบ็ลกิกา

กัลลิอาแบ็ลกิกา  บางครั้งเรียกว่า แบ็ลกิกาปรีมา  เป็นมณฑลหนึ่งของจักรวรรดิโรมัน ตั้งอยู่บริเวณตอนใต้ของประเทศเนเธอร์แลนด์ เบลเยียม ลักเซมเบิร์ก ทางตะวันออกเฉียงเหนือของฝรั่งเศส และทางตะวันตกของเยอรมนีในปัจจุบัน ชนพื้นเมืองทางตอนใต้ของกัลลิอาแบ็ลกิกาประกอบด้วยกลุ่มชนเคลต์และเยอรมัน ซึ่งนิยมเรียกว่าแบ็ลไก ตามคำกล่าวของจูเลียส ซีซาร์ พรมแดนระหว่างกัลลิอากับแบ็ลกิกาคือแม่น้ำมาร์นและแม่น้ำแซน และพรมแดนระหว่างกัลลิอาแบ็ลกิกากับแกร์มานิอาคือแม่น้ำไรน์ ภูมิภาคนี้คือหัวใจทางประวัติศาสตร์ของกลุ่มประเทศแผ่นดินต่ำ ปัจจุบันสอดคล้องกับที่ตั้งของรัฐในกลุ่มเบเนลักซ์ซึ่งได้แก่เนเธอร์แลนด์ เบลเยียม และลักเซมเบิร์ก รวมทั้งฟลานเดอส์ของฝรั่งเศสและบางส่วนของไรน์ลันท์
วิกฟิลด์

แซนนี ชาร์ลอตต์ คาร์ลสัน (Sannie Charlotte Carlson) เป็นที่รู้จักในชื่อ วิกฟิลด์ (Whigfield) หรือ นาน (Naan) เกิดเมื่อวันที่ 11 เมษายน ค.ศ. 1970 เป็นนักร้องชาวเดนมาร์ก เกิดที่เมือง Skælskør ประเทศเดนมาร์ก มีเพลงที่มีชื่อเสียงอย่างเพลง "Saturday Night" ที่เป็นซิงเกิลโด่งดังในฤดูร้อนปี 1994
อิไพรัส (ภูมิภาค)

อิไพรัส, เอปีรุส (อังกฤษ,) หรือ อีปีรอส  เป็นภูมิภาคทั้งทางภูมิศาสตร์และประวัติศาสตร์ที่ตั้งอยู่ในยุโรปตะวันออกเฉียงใต้ ปัจจุบันภูมิภาคอิไพรัสแบ่งระหว่างแคว้นอิไพรัส ทางตะวันตกเฉียงเหนือของประเทศกรีซ กับจังหวัดจีโรกอสเตอร์, วโลเรอ, เบรัต และกอร์เชอทางตอนใต้ของประเทศแอลเบเนีย
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
ณัฐมน กฤษณคุปต์

ณัฐมน กฤษณคุปต์ มีชื่อเล่นว่า นัท หรือที่หลายคนรู้จักกันดีว่า "นัท The Star 5" เป็นนักร้องที่มาจากการประกวด เดอะสตาร์ ค้นฟ้าคว้าดาวปี 5 และ เป็น รองอันดับ 2 มิสไทยแลนด์ยูนิเวิร์ส 2554 ด้วย
เกิดวันที่ 31 พ.ศ. 2533 ( ปี) จบศึกษาคณะศิลปกรรมศาสตร์ มหาวิทยาลัยศรีนครินทรวิโรฒ เอกดุริยางค์ศาสตร์สากล
การประกวดเดอะสตาร์ค้นฟ้าคว้าดาวปีที่ 5.
นัท ณัฐมน กฤษณคุปต์ เข้าสมัคร เดอะสตาร์ ค้นฟ้าคว้าดาวปี 5 โดยเป็น ตัวแทนภาคอิสาน ได้ใช้ความพยายามในการร้องเพลงให้กับคณะกรรมการทั้งสามเห็น จนผ่านเข้ารอบ 8 คนสุดท้ายมาได้ ถึงแม้ว่า ในรอบ 20 คนนั้น พี่เฟิร์น(ผู้ซึ่งเป็นพี่สาว) จะไม่ได้เข้ารอบ 8 คนมาพร้อมกันก็ตาม
ภาคตะวันออกเฉียงเหนือ.
การแข่งขันภาคอีสานได้จัดการแข่งขันขึ้นในวันที่ 8-9 พฤศจิกายน พ.ศ. 2551 ที่โรงแรมเจริญธานีปริ๊นเซส จังหวัดขอนแก่น ซึ่งมีผู้เข้าแข่งขันกว่า 2,000 คน โดยในรอบแรกมีผู้ผ่านเข้ารอบทั้งหมด 9 คน และผู้ที่ผ่านเข้ารอบ 20 คน มีนัท แล้วก็ เฟิร์น (ผู้ซึ่งเป็นพี่สาว)
รอบ 20 คนสุดท้าย.
นัท ได้ผ่านเข้ารอบ 20 คนสุดท้าย จากผู้สมัครทั่วประเทศ 19,276 คน โดยนัทจะต้องเดินทางไปแข่งขันต่อที่กรุงเทพมหานคร เพื่อค้นหา 8 คนสุดท้ายที่จะเข้าไปสู่รอบสุดท้าย 
รอบ 8 คนสุดท้าย.
นัท ได้ติดใน1คนสุดท้ายเดอะสตาร์ ค้นฟ้าคว้าดาวปี 5และมีหมายเลขในการประกวดคือ หมายเลข *6 และใช้เพลงในการเปิดตัวชีวิตผู้เข้ารอบคือเพลง อยากให้รู้ว่ารักเธอ โดยเป็นการเล่าถึงชีวิตวัยเด็กครอบครัวซึ่งมีรายชื่อผู้เข้ารอบ เรียงลำดับตามหมายเลข ดังต่อไปนี้
สัปดาห์แรก.
ในสัปดาห์แรกของการถ่ายทอดสดรายการเดอะสตาร์ (7 มีนาคม พ.ศ. 2552) มีรายละเอียดดังนี้
สัปดาห์ที่ 1.
ในสัปดาห์ที่ 1 เป็นการแข่งขันในหัวข้อ "เพลงที่บ่งบอกความเป็นตัวเอง" มีรายละเอียดดังนี้
สัปดาห์ที่ 2.
ในสัปดาห์ที่ 2 เป็นการแข่งขันในหัวข้อ "เพลงร็อก" มีรายละเอียดดังนี้
สัปดาห์ที่ 3.
ในสัปดาห์ที่ 3 เป็นการแข่งขันในหัวข้อ "เพลงลูกทุ่ง" มีรายละเอียดดังนี้
วันประกาศผล 29 มีนาคม พ.ศ. 2552.
ในวันประกาศผล ต้น - ชยธร เศรษฐจินดา และ ดิว - อลงกรณ์ ต้นหนองดู่ จาก เดอะสตาร์ ค้นฟ้าคว้าดาวปี 4 มาร้องเพลง "เธอคือหัวใจของฉัน" และผู้ที่ไม่ได้ไปต่อในสัปดาห์นี้คือ นัท - ณัฐมน กฤษณคุปต์ หมายเลข 6 อำลาด้วยเพลง แค่ได้คิดถึง
สัปดาห์ที่ 7 (สัปดาห์สุดท้าย).
วันประกาศผล 3 พฤษภาคม พ.ศ. 2552.
ในวันประกาศผลครั้งสุดท้าย ซึ่งมีการประกาศผล เดอะสตาร์ คนที่ 5 ของเมืองไทย ได้มีการเพิ่มเวลาการออกอากาศของรายการ เป็น 2 ชั่วโมงครึ่ง และย้ายสถานที่ถ่ายทอดสดไปที่ ธันเดอร์โดม เมืองทองธานี รวมทั้งทางสถานี โมเดิร์นไนน์ทีวี ได้ยกเลิกการออกอากาศข่าวต้นชั่วโมงในช่วงเวลาออกอากาศรายการเดอะสตาร์อีกด้วย โดยเป็นการแสดงของทั้ง 8 คนสุดท้าย เดอะสตาร์ ค้นฟ้าคว้าดาวปี 5 โดยเพลงที่นัท ณัฐมน กฤษณคุปต์ ร้องและแสดงมีดังนี้
ผลงาน.
ก่อนเข้าวงการ.
ก่อนที่นัทจะเข้าประกวด เดอะสตาร์ ค้นฟ้าคว้าดาวปี 5 นัทได้มีผลงานต่างๆ มากมาย อาทิ เช่น
ผลงานปัจจุบัน.
ร่วมสมัครประกวด มิสไทยแลนด์ยูนิเวิร์ส 2011.
ณัฐมน กฤษณคุปต์ เข้าร่วมประกวด มิสทัวริซึมควีนออฟเดอะเยียร์อินเตอร์เนชันแนล 2011
แรมงที่ 7 เคานต์แห่งตูลูซ

แรมงที่ 7 เคานต์แห่งตูลูซ (กรกฎาคม ค.ศ. 1197 - 27 กันยายน ค.ศ. 1249) แรมงที่ 7 เคานต์แห่งตูลูซเป็นขุนนางชาวฝรั่งเศส เกิดในเดือนกรกฎาคม ค.ศ. 1197 ในประเทศฝรั่งเศสปัจจุบัน แรมงที่ 7 เคานต์แห่งตูลูซเป็นบุตรของแรมงที่ 6 แห่งตูลูซและโจนแห่งอังกฤษ สมเด็จพระราชินีแห่งซิซิลี ซึ่งทำให้แรมงเป็นหลานตาของพระเจ้าเฮนรีที่ 2 แห่งอังกฤษ และหลานอาของพระเจ้าริชาร์ดที่ 1 แห่งอังกฤษ และพระเจ้าจอห์นแห่งอังกฤษ
แรมงมีบรรดาศักดิ์เป็นเคานต์แห่งตูลูซ, ดุ๊กแห่งนาร์บอน และมาร์ควิสแห่งพรอว็องส์ ระหว่างปี ค.ศ. 1222 จนกระทั่งเสียชีวิต
เสริม ณ นคร

พลเอก เสริม ณ นคร (2 มีนาคม พ.ศ. 2464 - 5 พฤศจิกายน พ.ศ. 2552) เป็นอดีตผู้บัญชาการทหารบก ผู้บัญชาการทหารสูงสุด ผู้อำนวยการรักษาพระนครและอดีตรองนายกรัฐมนตรี และเป็นเจ้าของฉายา นายพลแก้มแดง
ประวัติ.
ชีวิส่วนตัว.
พล.อ. เสริม ณ นคร เกิดวันที่ 2 มีนาคม พ.ศ. 2463 เป็นบุตรของ พ.ต.ท. ชุบ และนางลมุน ณ นคร
พล.อ. เสริม ณ นคร สมรสกับ คุณหญิงแสงเดือน ณ นคร มีธิดา 2 คน คือ
การศึกษา.
จบการศึกษาชั้นมัธยมศึกษาปีที่ 8 จากโรงเรียนสวนกุหลาบวิทยาลัย และโรงเรียนนายร้อยพระจุลจอมเกล้า, โรงเรียนเสนาธิการทหารบก ชุดที่ 27, วิทยาลัยป้องกันราชอาณาจักร รุ่นที่ 4 และหลักสูตรผู้บังคับกองพัน จากโรงเรียนเสนาธิการทหารบก กองทัพบกสหราชอาณาจักร
การทำงาน.
เข้ารับราชการครั้งแรกเป็นผู้บังคับหมวดกองพันทหารปืนใหญ่ที่ 4 จากนั้นจึงเลื่อนขั้นและยศตามลำดับ อาทิ 
โดยได้รับพระราชทานยศ พลเอก พลเรือเอก และพลอากาศเอก นอกจากนี้ยังได้รับพระมหากรุณาธิกุลโปรดเกล้าโปรดกระหม่อมให้เป็นองครักษ์เวร และตุลาการศาลทหารสูงสุด ทั้งยังเคยปฏิบัติราชการพิเศษ อาทิ ราชการสนามกรณีพิพาทอินโดจีน, สงครามมหาเอเชียบูรพา, สงครามเกาหลี และสงครามเวียดนาม จนได้รับลีเจียนออฟเมอริต จากรัฐบาลสหรัฐอเมริกา ในฐานะปฏิบัติหน้าที่ดีเด่นระหว่างดำรงตำแหน่งผู้บัญชาการกองกำลังทหารไทยในสาธารณรัฐเวียดนาม ผลัดที่ 4
เขานับได้ว่าเป็นผู้พัฒนากองทัพบกทุกด้านตามพื้นฐานนโยบายแห่งชาติ โดยเสริมสร้างกำลังรบให้สามารถเผชิญกับภัยคุกคามทั้งภายในและภายนอกประเทศ รวมทั้งเป็นผู้ริเริ่มแนวคิดจัดตั้งกองกำลังทหารพราน เพื่อเป็นกำลังสำรองเพื่อนำไปใช้ในการต่อสู้การป้องกันการก่อการร้าย
งานการเมือง.
เขาเคยดำรงตำแหน่งรองนายกรัฐมนตรี ในรัฐบาล พล.อ. เกรียงศักดิ์ ชมะนันท์ (คณะรัฐบาลชุดที่ 41) และในรัฐบาล พล.อ. เปรม ติณสูลานนท์ (คณะรัฐมนตรีชุดที่ 42) เคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 อีกทั้งยังมีส่วนเกี่ยวข้องในเหตุการณ์กบฏ 26 มีนาคม พ.ศ. 2520 ได้รับการแต่งตั้งเป็นผู้อำนวยการรักษาพระนครในเหตุการณ์ รัฐประหารในประเทศไทย พ.ศ. 2520
ในเหตุการณ์กบฏเมษาฮาวาย ระหว่างวันที่ 1 - 3 เมษายน พ.ศ. 2524 และเหตุการณ์กบฏ 9 กันยา โดยเฉพาะในเหตุการณ์กบฏ 9 กันยา ได้ถูกคณะผู้ก่อการประกาศชื่อให้เป็นหัวหน้าด้วย
การถึงแก่กรรม.
พล.อ. เสริม ณ นคร ถึงแก่อนิจกรรมเมื่อวันที่ 5 พฤศจิกายน พ.ศ. 2552 ที่โรงพยาบาลวชิรพยาบาล เนื่องจากติดเชื้อในกระแสเลือดจากโรคมะเร็ง สิริอายุได้ 88 ปี มีการสวดพระอภิธรรมศพที่วัดมกุฏกษัตริยารามราชวรวิหาร และงานพระราชทานเพลิงศพมีขึ้น ณ วัดเทพศิรินทราวาสราชวรวิหาร ในวันที่ 2 มีนาคม พ.ศ. 2553 โดยมีสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จเป็นองค์ประธานในพิธี
พระเจ้าการ์โลที่ 1 แห่งเนเปิลส์

สมเด็จพระเจ้าชาร์ลส์ที่ 1 แห่งซิซิลี หรือ ชาร์ลส์แห่งอองชู  (21 มีนาคม ค.ศ. 1226 – 7 มกราคม ค.ศ. 1285) สมเด็จพระเจ้าชาร์ลส์ที่ 1 แห่งซิซิลีเป็นพระราชโอรสองค์เล็กของพระเจ้าหลุยส์ที่ 8 แห่งฝรั่งเศสและบล็องช์แห่งคาสตีล สมเด็จพระราชินีแห่งฝรั่งเศส และเป็นพระอนุชาในพระเจ้าหลุยส์ที่ 9 แห่งฝรั่งเศส
พระเจ้าชาร์ลส์เป็นพระมหากษัตริย์แห่งราชอาณาจักรซิซิลี ผู้ได้ราชบัลลังก์มาจากการพิชิตได้ในปี ค.ศ. 1226 หลังจากที่ได้รับหนังสือประกาศอภิสิทธิ์จากสมเด็จพระสันตะปาปามตั้งแต่ปี ค.ศ. 1262 ก่อนหน้านั้นแล้ว ต่อมาพระเจ้าชาร์ลส์ก็ทรงถูกขับออกจากซิซิลีหลังสงครามเวสเปอร์ซิซิลีปี ค.ศ. 1282 หลังจากนั้นพระองค์ก็ยังทรงดำเนินการพยายามที่จะอ้างสิทธิอยู่ต่อมา แม้ว่าอำนาจของพระองค์จะถูกจำกัดอยู่แต่เพียงดินแดนของซิซิลีบนคาบสมุทรอิตาลีเท่านั้น โดยมีเนเปิลส์เป็นเมืองหลวง หลังจากปี ค.ศ. 1282 แล้วพระองค์ก็ทรงดำรงพระราชอิสริยยศเป็นพระมหากษัตริย์แห่งเนเปิลส์ เช่นเดียวกับผู้ครองที่สืบต่อจากพระองค์
เปรมสุดา สันติวัฒนา

เปรมสุดา สันติวัฒนา (เกิดวันที่ 3 ธันวาคม พ.ศ. 2523) เป็นผู้ประกาศข่าว พิธีกร และนักแสดงหญิงชาวไทย ในสังกัดช่อง 7HD มีชื่อเสียงในฐานะผู้ประกาศข่าวพยากรณ์อากาศที่ชื่อ ฝนฟ้าอากาศ
ประวัติ.
เปรมสุดา สันติวัฒนา ชื่อเล่น ปุ้ม เกิดเมื่อวันที่ 3 ธันวาคม พ.ศ. 2523 โดยเกิดที่จังหวัดสมุทรปราการ จบการศึกษาระดับมัธยมศึกษา ที่โรงเรียนสตรีสมุทรปราการ, ระดับปริญญาตรี คณะศิลปศาสตร์และวิทยาศาสตร์ มหาวิทยาลัยเกษตรศาสตร์ และระดับปริญญาโท คณะนิเทศศาสตร์ จุฬาลงกรณ์มหาวิทยาลัย โดยก่อนหน้าที่จะเข้าสู่วงการบันเทิง เปรมสุดาเคยทำงานประชาสัมพันธ์ ของบริษัท โตโยต้า มอเตอร์ ประเทศไทย จำกัด ก่อนที่จะเข้ามาสมัครเป็นผู้ประกาศข่าวของช่อง 7 สี และเป็นผู้ประกาศข่าวของทางช่องมาจนถึงปัจจุบัน โดยมีผลงานต่าง ๆ มากมาย เช่น เด็ดข่าวเด่น / ข่าวภาคค่ำ (เสาร์-อาทิตย์) / ผู้ประกาศข่าวฝนฟ้าอากาศ และการถูกทาบทามให้เป็นกรรมการรับเชิญในรายการ กิ๊กดู๋ สงครามเพลงเงินล้าน (แทนต้นหอม ศกุนตลา เทียนไพโรจน์ ในบางเทป)
ชีวิตส่วนตัว.
เปรมสุดา สมรสกับ พิชัย ศรีสันติสุข ชื่อเล่น อร มีบุตรธิดา 2 คน
ผลงาน.
พิธีกร.
ปัจจุบัน
อดีต
ทากทะเลสีน้ำเงิน

ทากทะเลสีน้ำเงิน (ชื่อวิทยาศาสตร์: "Glaucus atlanticus") หรือที่รู้จักกันในชื่อของ "sea swallow", "blue glaucus" และ "blue ocean slug" เป็นชื่อของสิ่งมีชีวิตที่อาศัยอยู่ใต้น้ำทะเลลึกชนิดหนึ่ง ซึ่งเป็นสัตว์จำพวกหอย แต่จะมีรูปร่างลักษณะที่แปลกประหลาดออกไป
เบิร์ต บาตาวัง

เบิร์ต บาตาวัง (Bert Batawang) หรือ เบอร์โทลโด บาตาวัง นักมวยสากลชาวฟิลิปปินส์ เกิดเมื่อ 26 ตุลาคม พ.ศ. 2514 ที่ เซบู ฟิลิปปินส์ สถิติการชก 62 ครั้ง ชนะ 45 (น็อค 37) เสมอ 3 แพ้ 14 
ประวัติ.
บาตาวังขึ้นชกมวยสากลอาชีพครั้งแรกเมื่อ 13 ตุลาคมพ.ศ. 2533 ชนะน็อค โลลอง กีบัน ยก 1 ที่ฟิลิปปินส์ จากนั้นชกแพ้และเสมอติดต่อกันถึง 6 ครั้ง จน พ.ศ. 2534 จึงชกชนะติดต่อกันเป็นส่วนใหญ่ บาตาวังเคยชกแพ้เจอรี่ ปาฮายาไฮ 2 ครั้ง และเคยไปชกแพ้คะแนน โย ซัมชอยที่ เกาหลีใต้ เมื่อ พ.ศ. 2538 บาตาวังได้ครองแชมป์ฟิลิปปินส์รุ่นไลท์ฟลายเวทเมื่อ 24 ตุลาคม พ.ศ. 2544 เมื่อชนะน็อค แฟลช วีญากูรา ยก 7 ป้องกันตำแหน่งไว้ได้ 1 ครั้ง ก่อนจะเสียแชมป์เมื่อ 26 กรกฎาคม พ.ศ. 2545 แพ้คะแนน เวนเดล คอร์จูเลส จากนั้น บาตาวังขึ้นชิงแชมป์ฟิลิปปินส์รุ่นไลท์ฟลายเวทของสหพันธ์มวยฟิลิปปินส์เมื่อ 27 กันยายน พ.ศ. 2545 ชนะน็อค มาร์วิน เดลาครูซ ยก 7 ป้องกันแชมป์ได้ 3 ครั้ง จากนั้นขึ้นชิงแชมป์ฟิลิปปินส์รุ่นไลท์ฟลายเวทที่ว่างของคณะกรรมการมวยฟิลิปปินส์ เมื่อ 19 มกราคม พ.ศ. 2546 ซึ่งบาตาวังชนะคะแนน โรเดล กุยลาตน ได้แชมป์มาครอง ป้องกันตำแหน่งไว้ได้ 1 ครั้งบาตาวังก็เดินทางไปชิงแชมป์ OPBF รุ่นไลท์ฟลายเวท เมื่อ 9 สิงหาคม พ.ศ. 2547 ปรากฏว่าเป็นฝ่ายแพ้คะแนน ชินโกะ ยามากูชิ ไม่ได้แชมป์
จากนั้น บาตาวังเดินทางไปชิงแชมป์ WBA Pan African ที่ว่างในรุ่นไลท์ฟลายเวทที่แอฟริกาใต้ เมื่อ 20 พฤศจิกายน พ.ศ. 2547 ซึ่งบาตาวังเป็นฝ่ายชนะน็อค ซิเซมบีเล กีบีที ยก 7 ได้แชมป์มาครอง หลังจากนั้น บาตาวังขึ้นชกชนะเป็นส่วนใหญ่ จนได้ชิงแชมป์โลกรุ่นไลท์ฟลายเวท IBF เมื่อ 15 ธันวาคม พ.ศ. 2550 แต่เป็นฝ่ายแพ้น็อค ยูลิเซส โซลิส ยก 9 ไม่ได้แชมป์ จากนั้น บาตาวังได้ชิงแชมป์ WBO ตะวันออกรุ่นไลท์ฟลายเวทที่ว่างเมื่อ 3 พฤษภาคม พ.ศ. 2551 ชนะน็อค สำราญศักดิ์ สิงห์มนัสศักดิ์ ยก 4 ที่ฟิลิปปินส์ แต่พอป้องกันแชมป์ครั้งแรกก็เสียแชมป์ แพ้น็อค เอดริน ดาปูดง ยก 7 เมื่อ 25 เมษายน พ.ศ. 2552 จากนั้น บาตาวังขึ้นชิงแชมป์ WBO เอเชียแปซิฟิกรุ่นไลท์ฟลายเวทที่ว่าง ชนะน็อค แจ๊ก อามีซา ยก 5 ที่จีน จากนั้นบาตาวังไปชกตัดเชือกเพื่อหาผู้ชนะไปชิงแชมป์โลกรุ่นไลท์ฟลายเวท IBF เมื่อ 27 มีนาคม พ.ศ. 2553 แต่เป็นฝ่ายแพ้คะแนน ยูลิเซส โซลิส บาตาวังขึ้นชกครั้งสุดท้ายเมื่อ 17 กันยายน พ.ศ. 2554 ซึ่งเป็นการชิงแชมป์ WBO เอเชียแปซิฟิกรุ่นซูเปอร์ฟลายเวท และบาตาวังเป็นฝ่ายแพ้คะแนน อีซัก จูเนียร์ ไม่ได้แชมป์ จากนั้นก็ไม่ได้ขึ้นชกมวยอีก
โจเอล เดอลาครูซ

โจเอล เดอลาครูซ (Joel Dela Cruz) หรือนาย โจเอล กูมานัด เด ลา ครูซ เกิดเมื่อ 4 พฤศจิกายน พ.ศ. 2528 ที่เมืองซัมบัวงา เดล นอร์เต ประเทศฟิลิปปินส์ สถิติการชก 44 ครั้ง ชนะ 18 (น็อค 7) เสมอ 3 แพ้ 23
ประวัติ.
เดอลาครูซขึ้นชกมวยสากลคร้งแรกเมื่อ 7 มกราคม พ.ศ. 2548 ชนะน็อค เอ็ดการ เปนาเก ยก 3 ที่ฟิลิปปินส์ จากนั้น ขึ้นชกชนะเป็นส่วนใหญ่ จนได้ครองแชมป์ฟิลิปปินส์รุ่นซูเปอร์เฟเธอร์เวทเมื่อ 2 สิงหาคม พ.ศ. 2550 ชนะน็อค ดอนดอน ลาปุส ยก 2 เดอลาครูซได้ชกกับสมศักดิ์ ศิษย์ชัชวาลย์ใน พ.ศ. 2551 ที่ฟิลิปปินส์ ซึ่งผลออกมาเสมอกันไป จากนั้น เดอลาครูซได้ชิงแชมป์ WBO ตะวันออกรุ่นซูเปอร์เฟเธอร์เวทที่ว่างเมื่อ 30 พฤศจิกายน พ.ศ. 2551 ปรากฏว่าเป็นฝ่ายแพ้คะแนน เทิดศักดิ์ ก่อเกียรติยิม ที่ฟิลิปปินส์ ไม่ได้แชมป์
เดอลาครูซมีโอกาสได้เดินทางมาชิงแชมป์ในไทยอีกสองครั้ง โดยมาชิงแชมป์ WBO ตะวันออกรุ่นไลท์เวทเมื่อ 26 เมษายน พ.ศ. 2553 แพ้น็อค ไท ต.ศิลาชัย ยก 2 และมาชิงแชมป์ PABA เฉพาะกาลรุ่นเวลเตอร์เวทเมื่อ 7 กุมภาพันธ์ พ.ศ. 2554 แพ้น็อค ถิรชัย กระทิงแดงยิม ยก 3 ในปีเดียวกันนั้น เดอลาครูซ ได้เดินทางไปชกที่ออสเตรเลีย ซึ่งส่วนใหญ่ชกแพ้มากกว่าชนะ ได้ชิงแชมป์รัฐนิวเซาท์เวลส์รุ่นมิดเดิลเวทเมื่อ พ.ศ. 2557 ก็แพ้คะแนน กุร์ท บะห์รัม ไม่ได้แชมป์ ต่อมาได้แชมป์รัฐนิวเซาท์เวลส์รุ่นเวลเตอร์เวทเมื่อ 14 มีนาคม พ.ศ. 2558 ชนะคะแนน โจเอล กาเลีย เขาเดินทางไปชิงแชมป์ OPBF เฉพาะกาลรุ่นเวลเตอร์เวทที่ญี่ปุ่นเมื่อ 23 กุมภาพันธ์ พ.ศ. 2559 แพ้น็อค ซูยอน ทากายามะ ยก 6
สวนพฤกษศาสตร์หลวงเมืองคิว

สวนพฤกษศาสตร์หลวงเมืองคิว (Royal Botanic Gardens, Kew) หรือที่รู้จักกันในชื่อ สวนคิว (Kew Gardens) มีพื้นที่ 121 เฮกตาร์ ซึ่งเป็นพื้นที่สวนและเรือนกระจกรวมกัน ตั้งอยู่ระหว่างเมืองริดมอนด์และคิวในทางตะวันตกเฉียงใต้ของลอนดอน ประเทศอังกฤษ สวนพฤกษศาสตร์หลวงเมืองคิวนั้นรวมเอาสวนคิวและสวนเวกเฮอร์ต เพรซ (Wakehurst Place) ในซัสเซ็กซ์ไว้ด้วยกัน มันเป็นสถาที่สำหรับศึกษาและวิจัยทางพฤกษศาสตร์ที่สำคัญในระดับสากล มีคนงาน 700 คน มีรายได้ £56 ล้านในหนึ่งปี (สิ้นสุดวันที่ 31 มีนาคม ค.ศ. 2008) มีคนมาเยี่ยมชมมากกว่า 2 ล้านคนในปีนั้น สวนคิวเป็นองค์กรอิสระที่ได้รับการสนับสนุนโดยกรมสิ่งแวดล้อมอาหาร และหน่วยงานชนบท สร้างขึ้นในปี ค.ศ. 1759 และสวนพึ่งจะฉลองครบรอบ 250 ปีไปในปี ค.ศ. 2009
สวนคิวมีต้นไม้สะสมจากทั่วโลกมากที่สุด มีลูกจ้างเป็นนักวิทยาศาสตร์ถึง 650 คน และต้นไม้สะสมมีมากกว่า 30,000 ชนิด มีหอพรรณไม้ใหญ่ที่สุดในโลก มีตัวอย่างพืชมากกว่า 7 ล้านตัวอย่าง ห้องสมุดมีหนังสือมากกว่า 750,000 เล่ม และมีภาพวาดของต้นไม้มากกว่า 175,000 ภาพ
วิทยาลัยชุมชนนราธิวาส

วิทยาลัยชุมชนนราธิวาส เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม จัดตั้งขึ้นตามนโยบายการขยายการศึกษาไปยังจังหวัดที่ไม่มีสถาบันอุดมศึกษา เมื่อวันที่ 17 เมษายน พ.ศ. 2545 โดยการคัดเลือกศูนย์การศึกษานอกโรงเรียนจังหวัดนราธิวาส ให้ทำหน้าที่วิทยาลัยชุมชนควบคู่ไปกับภารกิจเดิม
ประวัติ.
วิทยาลัยชุมชนนราธิวาส 
หน่วยจัดการศึกษา.
วิทยาลัยชุมชนนราธิวาส มีหน่วยจัดการศึกษาทั้งสิ้น 3 แห่ง ครอบคลุมพื้นที่ 13 อำเภอ ได้แก่ 
หลักสูตรที่เปิดสอน.
วิทยาลัยชุมชนนราธิวาส เปิดทำการสอนใน 2 ระดับ คือ หลักสูตรอนุปริญญา และหลักสูตรระยะสั้น
ซีเอ็นบลู

ซีเอ็นบลู  เป็นวงดนตรีแนวร็อกอินดี จากเกาหลีใต้ จากค่าย FNC Entertainment ประกอบด้วยสมาชิก 4 คน คือ ยงฮวา จงฮย็อน มินฮย็อก และจ็องชิน
ประวัติ.
ชื่อวงย่อมาจาก Code Name Blue เป็นศิลปินเกาหลีที่เปิดตัวในประเทศญี่ปุ่นสมาชิกทุกคนในวงเป็นคนเกาหลี มีเพียงจงฮย็อนเท่านั้น ที่ในสมัยที่ยังเด็กนั้นอาศัยอยู่ที่ญี่ปุ่นย้ายมาอาศัยอยู่ที่เกาหลีตอนเรียนชั้นอนุบาล และการที่พวกเขาอยู่ที่ญี่ปุ่นในตอนแรกก็เพราะว่า ตอนนั้นสมาชิกทุกคนในวงยังไม่มีประสบการณ์ และทุกคนในวงยกเว้นยงฮวาต่างก็ยังเรียนอยู่มัธยมปลาย ดังนั้น ทางต้นสังกัดค่ายจึงเกรงว่าถ้าหากให้พวกเขาขึ้นเวที่ในทันทีนั้น พวกเขาทุกคนอาจจะมีอาการตื่นเวทีได้ และเนื่องจากที่ประเทศเกาหลี กรุงโซลนั้น ไม่ค่อยมีเวทีเล็ก ๆ เหมาะสำหรับนักร้องหน้าใหม่จึงได้ให้พวกเขาไปฝึกหาประสบการณ์จากการอาศัยอยู่ที่ญี่ปุ่น โดยการเล่นดนตรีในที่สาธารณะต่าง ๆหรือแม้กระทั่งในไนท์คลับ เมื่อสมาชิกทุกคนเริ่มมีความมั่นใจ และเริ่มเป็นที่นิยมในญี่ปุ่น พวกเขาจึงได้กลับมาเปิดตัวที่เกาหลีใต้และก็ประสบความสำเร็จ และพวกเขายังได้รับการกล่าวขานว่าเป็น F.T.Island วงที่สองอีกด้วย ถึงแม้สไตล์เพลงของพวกเขาจะเป็นแนว อินดี้ ก็ตาม
Bluetory เป็นมินิอัลบั้มแรก ซึ่งถือว่าเป็นการเปิดตัวอย่างเป็นทางการสำหรับ ซีเอ็นบูล ในประเทศเกาหลีใต้ โดยได้ปล่อยทีเซอร์สี่ตัวด้วยกัน ที่เผยให้เห็นถึงความมีเสน่ห์ของพวกเขาแต่ละคน ซึ่งทีเซอร์จะถูกปล่อยออกมาตามลำดับตัวอักษรแต่ตัวของคำว่า Blue โดยเริ่มต้นทีเซอร์แรกที่ อี จง-ฮย็อน (Burning), คัง มิน-ฮย็อก (Lovely), อี จ็อง-ชิน (Untouchable) และสุดท้ายที่ทีเซอร์ของ ช็อง ยง-ฮวา (Emotional) ในวันที่ 6, 8, 11และ13 มกราคม ค.ศ. 2010 ก่อนจะเปิดตัวมิวสิกตัวแรกเพลง "I'm a Loner" (외톨이야) ในวันที่ 14 มกราคม ค.ศ. 2010 เป็นครั้งแรก
ในวันที่ 23 เมษายน ค.ศ. 2010 ทาง FNC Music ค่ายต้นสังกัด ได้ออกมาประกาศชื่อแฟนคลับอย่างเป็นทางการของซีเอ็นบูล คือ BOICE ซึ่งเป็นชื่อที่มีคะแนนเสียงส่วนใหญ่จากการโหวตของทีมงาน FNC Music และสมาชิกซีเอ็นบูลทั้งหมด หลังจากที่ FNC Music ได้ประกาศให้แฟนคลับช่วยกันคิดและโหวตชื่อที่อยากให้ใช้เป็นชื่อแฟนคลับอย่างเป็นทางการในวันที่ 22 เมษายน ค.ศ. 2010 โดยคำว่า BOICE นั้น เป็นคำที่รวมกันระหว่างคำว่า BLUE ซึ่งหมายถึงซีเอ็นบูล รวมกับคำว่า Voice ซึ่งหมายถึงเสียงของแฟน ๆ BOICE จึงถูกใช้เป็นตัวแทนของซีเอ็นบูลและแฟนคลับทุกคน
อดีตสมาชิก.
 อี จง-ฮย็อน<br>
<br>
<br>
ควอน กวังจิน (เกาหลี: 권광진 อักษรโรมัน: Kwon Kwangjin)<br>
ชื่อในวงการ กวังจิน (เกาหลี: 광진 อักษรโรมัน: Kwangjin) 12 สิงหาคม ค.ศ. 1992 (31 ปี) โซล ประเทศเกาหลีใต้ - ระยะเวลาการฝึกหัด 10ปี - กวังจินเคยเป็นสมาชิกวง CNBLUE (มือเบส) - กวังจินอยู่ต้นสังกัดFNC Entertainment มามากกว่า10ปี - กวังจินมีความสามารถในการเล่นเบส และกีตาร์
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
สวนสัตว์กลางคืน

สวนสัตว์กลางคืน  คือสถานที่จัดแสดงสัตว์ป่าทุกชนิด ไม่ว่าจะเป็นสัตว์ป่า สัตว์ปีก สัตว์เลื้อยคลาน และสัตว์น้ำ สวนสัตว์กลางคืนแห่งแรกของโลกคือไนต์ซาฟารีที่ประเทศสิงคโปร์ ซึ่งเปิดให้บริการมาตั้งแต่ พ.ศ. 2537
สวนสัตว์กลางคืนในประเทศไทย.
สำหรับประเทศไทยได้มีการจัดตั้งเชียงใหม่ไนท์ซาฟารีขึ้นที่จังหวัดเชียงใหม่ในปี พ.ศ. 2549 โดยถือเป็นสวนสัตว์กลางคืนแห่งที่สามของโลก ถัดจากไนต์ซาฟารีของประเทศสิงคโปร์ และไชน่าไนต์ซาฟารีของประเทศจีน
เอิร์ธ (สถานีโทรทัศน์)

เอิร์ธ  เป็นสถานีโทรทัศน์สารคดีของ ไลฟ์ ทีวี ออกอากาศทางเคเบิลท้องถิ่นทั่วประเทศ โดยเนื้อหาของช่องจะนำเสนอสารคดีดังจากทั่วทุกมุมโลก แบ่งเป็นหมวดสารคดี ได้แก่ สารคดีวิทยาศาสตร์ สารคดีประวัติศาสตร์ สารคดีกิน เที่ยว และการใช้ชีวิต และ สารคดีสัตว์โลก เอิร์ธ มีสโลแกนว่า "เพราะโลกคือบ้านของเรา" ปัจจุบันได้ยุติการออกอากาศแล้ว
ประวัติช่องเอิร์ธ.
เอิร์ธ เดิมชื่อช่องว่า อีดีเอ็น แต่ได้ยุติการออกอากาศเมื่อวันที่ 31 กรกฎาคม 2552 เพื่อปรับรูปแบบของรายการใหม่ และได้นำช่อง มิราเคิล เข้ามาแทนที่ 
ช่องสารคดีได้กลับเข้ามาในรูปแบบและชื่อช่องใหม่คือ เอิร์ธ โดยออกอากาศเป็นช่องสัญญาณใหม่พร้อมกับช่อง ฟุตบอล พลัส เมื่อวันที่ 1 กันยายน 2552 
ช่อง เอิร์ธ ได้ยุติการออกอากาศ ตั้งแต่หลังเที่ยงคืนของวันที่ 30 กันยายน พ.ศ. 2554 
อีดีเอ็น.
ประวัติ อีดีเอ็น.
อีดีเอ็น ออกอากาศครั้งแรกเมื่อวันที่ 17 พฤษภาคม พ.ศ. 2548 เป็นช่องของ สไมล์เน็ตเวิร์ค ทีวี (ชื่อเดิมของไลฟ์ ทีวี) เจ้าของคือ บริษัท บีเอ็นที ทีวี จำกัด ในเครือของ บริษัท บีเอ็นที เอ็นเตอร์เทนเม้นท์ จำกัด (มหาชน)
วันที่ 26 กันยายน 2549 ได้มีการเปลี่ยนชื่อใหม่จาก "บริษัท บีเอ็นที เอ็นเตอร์เทนเม้นท์ จำกัด (มหาชน)" เป็น "บริษัท ไลฟ์ อินคอร์ปอเรชั่น จำกัด (มหาชน)" "บริษัท บีเอ็นทีทีวี จำกัด" เปลี่ยนชื่อเป็น "บริษัท ไลฟ์ทีวี จำกัด" และ "สไมล์ เน็ตเวิร์ค ทีวี" เปลี่ยนชื่อเป็น "ไลฟ์ ทีวี" 
วันที่ 1 พฤศจิกายน 2549 ได้มีการเปลี่ยนโลโก้ของช่องใหม่ โดยจะเป็นรูปลูกศรมีคำเขียนว่า"EDN"อยู่หน้าลูกศร และด้านบนลูกศรจะมีคำว่า LIVE อยู่ เพื่อให้ได้รู้ว่าอยู่ในเครือของ ไลฟ์ อินคอร์ปอเรชั่น
วันที่ 1 มกราคม 2550 ไลฟ์ทีวีได้ร่วมมือกับ Panorama World Wide ผู้ถือลิขสิทธิ์สารคดีในประเทศไทย นำสารคดีชั้นนำทั้งในประเทศและต่างประเทศ มาเผยแพร่ออกอากาศในช่อง
วันที่ 1 สิงหาคม 2552 ได้ยุติการออกอากาศช่อง อีดีเอ็น และเปลี่ยนชื่อช่องเป็น มิราเคิล 
วันที่ 1 กันยายน 2552 เปิดช่องสารดคีโดยปรับรูปแบบใหม่ชื่อช่อง เอิร์ธ
รายการที่ออกอากาศ.
ช่องอีดีเอ็นมีรายการสารคดี 2 ประเภทคือ สารคดีที่ออกเป็นเทปตอน และ สารคดีชุด
สวน

สวน หมายถึง บริเวณที่ปลูกต้นไม้เป็นจำนวนมาก โดยมากมักเป็นภายนอกอาคาร สำหรับเพื่อการแสดง เพาะปลูก และเพื่อให้ความเพลิดเพลิน สวนอาจเป็นทั้งสวนธรรมชาติหรือทำจากวัสตุที่มนุษย์สร้างขึ้น สวนโดยทั่วไปเช่นสวนตามบ้านพักอาศัย ส่วนสวนที่จำลองบรรยากาศธรรมชาติในสวนสัตว์ เรียกว่า สวนสัตว์ป่า (zoological garden) 
สวนตามธรรมเนียมของตะวันออก อย่างเช่น สวนเซ็น มักใช้พืชอย่างเช่น parsley ส่วนสวนแบบ Xeriscape จะใช้พื้นท้องถิ่นที่ไม่ต้องการน้ำหรือสิ่งที่สิ้นเปลือง แต่ยังคงได้รับประโยชน์จากสภาพแวดล้อมสวน สวนอาจจะมีการเสริมสร้างด้วยโครงสร้าง อย่างเช่น สิ่งก่อสร้างตกแต่ง หรือ ฟอลลีย์ รวมถึงส่วนประกอบเกี่ยวกับน้ำ อย่างเช่น น้ำพุ บ่อน้ำ (อาจมีปลาหรือไม่มีก็ได้) น้ำตกหรือลำธาร รูปปั้น ซุ้มไม้ โครงไม้ระแนง และอื่น ๆ
สวนบางสวนมีจุดประสงค์เพื่อการตกแต่งโดยเฉพาะ ขณะที่ในบางสวนการให้ผลผลิต พืชสวนครัว สวนที่ผลิตพืชผลในฟาร์ม จะมีขนาดเล็กกว่าฟาร์ม และมักมีจุดประสงค์เพื่อความเพลิดเพลิน งานอดิเรกมากกว่าผลิตเพื่อขาย สวนดอกไม้จะรวมไม้ดอกที่มีความแตกต่างทางด้าน สีสัน ความสูง พื้นผิว และกลิ่นหอม เพื่อให้น่าสนใจและความสุข
การจัดสวนเป็นกิจกรรมสำหรับการปลูกพืชและบำรุงรักษาสวน สามารถทำโดยมือสมัครเล่นและนักจัดสวนมืออาชีพ ภูมิสถาปัตยกรรมเกี่ยวข้องกับวิชาชีพในการออกแบบพิเศษสำหรับสาธารณะและลูกค้า
ภพธร สุนทรญาณกิจ

ภพธร สุนทรญาณกิจ (เกิด 25 ธันวาคม พ.ศ. 2523) ชื่อเล่น ตู่ เป็นนักร้อง นักแต่งเพลงไทยระดับโลก และนักแสดงชาวไทย
ประวัติ.
ภพธรเติบโตที่สหรัฐอเมริกา สนใจด้านดนตรีและศิลปะตั้งแต่ยังเล็ก เมื่ออายุ 5 ขวบ เริ่มเรียนพื้นฐานดนตรีและเรียนคีย์บอร์ดที่โรงเรียนดนตรียามาฮ่า ต่อมาได้ย้ายไปอยู่ที่สหรัฐอเมริกาตั้งแต่อายุ 14 ปี และเรียนมัธยมที่ออเรนจ์เคาน์ตี รัฐแคลิฟอร์เนีย ที่ Sonora High School จบการศึกษาจาก Academy of Entertainment สาขาคอมพิวเตอร์แอนิเมชัน จากเมืองแซนตามอนิกา รัฐแคลิฟอร์เนีย เริ่มร้องเพลงโดยใช้ชื่อวง “Sunday school” ที่ร้านอาหารไทยที่ชื่อ “เครื่องเทศ” เป็นเวลา 3 ปี จึงได้รู้จักกับต้อย สินประยูร ซึ่งเป็นเพื่อนกับบอย โกสิยพงษ์ จากนั้นเขาได้เป็นนักร้องแบ็คอัปให้กับบอย โกสิยพงษ์ และยังได้รับการชักชวนให้มาร้องเพลงในอัลบั้ม "Rhythm & Boyd E1EVEN1H" ในเพลง “จะทำยังไง” (What will I do) จากนั้นได้ร่วมร้องในอัลบั้ม "The Strangers" กับเพลง “สักเท่าไหร่” 
ภพธรยังได้รับเลือกให้เป็นตัวแทนศิลปินจากประเทศไทยเพียงคนเดียว เพื่อร้องเพลง ‘It’s a small world’ ในพิธีเปิดตัวเครื่องเล่นใหม่ ‘Small World’ ของฮ่องกงดิสนีย์แลนด์ จากศิลปิน 4 ประเทศคือ ฟิลิปปินส์, มาเลเซีย, ฮ่องกง และไทย ภพธรยังได้รับตำแหน่ง The Most Chilled Guy of The Year จากเวที CLEO The Most Eligible Bachelor of the Year 2008 
จากนั้นมีผลงานอัลบั้มชุดแรกที่ชื่อชุด "Two" กับค่ายเลิฟอีส มีเพลงดังอย่าง "คิดอะไร" และ "โปรดอย่ามาสงสาร" ต่อมาจึงได้ออกอัลบั้มชุดที่สองในปี 2557 ในชื่ออัลบั้ม Music from Another Room ซึ่งชื่อนี้ได้รับแรงบันดาลใจมาจากหนังเรื่อง Music from Another Room 
นอกจากผลงานเพลงแล้ว ตู่ยังมีความสามารถในด้านอื่น ๆ ไม่ว่าจะเป็นการเล่นละคร ซีรีส์ ภาพยนตร์ พิธีกร หรือแม้กระทั่งการเป็นดีไซเนอร์เสื้อผ้าร่วมกับแบรนด์ Dapper อีกด้วย
ชีวิตส่วนตัว.
หมั้นและจดทะเบียนสมรสกับ นุช นุชนันท์ อรัณยะนาค เมื่อ 2 เมษายน 2558 และ ฉลองมงคลสมรส เมื่อ 12 ธันวาคม 2558 ปัจจุบันมีลูกสาว 2 คน ชื่อ ลริสา สุนทรญาณกิจ (น้องริสา) และ เรย์ริณณ์ สุนทรญาณกิจ (น้องเรย์)
ผลงานเพลง.
คอนเสิร์ตเดี่ยว.
• 28 มีนาคม 2558 : AIS MUSIC STORE KKBOX PRESENTS “TWO POPETORN L1VE !#ครั้งแรกมีได้แค่ครั้งเดียว " ณ ธันเดอร์โดม เมืองทองธานี
กรุสมบัติกอลมาร์

กรุสมบัติกอลมาร์  เป็นกรุสมบัติมีค่าที่ฝังไว้โดยชาวยิวในช่วงเวลาระหว่างที่เกิดกาฬโรคระบาดในยุโรป กรุสมบัติขุดพบในปี ค.ศ. 1863 ในผนังของบ้านยุคกลางที่ถนนรูเดฌุอิฟ ("rue des Juifs") ที่เมืองกอลมาร์ในแคว้นอาลซัส ประเทศฝรั่งเศส เชื่อกันว่าสมบัติบางชิ้นถูกขายไปก่อนหน้าที่จะได้รับการบันทึกอย่างเป็นทางการ ปัจจุบันสมบัติที่ขุดได้จากกรุสมบัติกอลมาร์ส่วนใหญ่ตั้งแสดงอยู่ที่พิพิธภัณฑ์กลูว์นีในประเทศฝรั่งเศส รายละเอียดเพิ่งได้รับการตีพิมพ์ในปี ค.ศ. 1999 เมื่อมีการแสดงนิทรรศการที่กอลมาร์
สมบัติที่พบในกรุประกอบด้วยแหวนแต่งงานอย่างเป็นทางการแบบยิวซึ่งเป็นศิลปะประกอบการพิธีของยิวที่หาดูได้ยาก ที่มีหัวแหวนที่มีลักษณะเหมือนเรือนเล็ก ๆ แทนที่จะเป็นหัวแหวนที่ทำด้วยอัญมณี ตามที่ระบุไว้ในกฎของศาสนายูดายว่าแหวนแต่งงานจะต้องทำด้วยทองเพียงอย่างเดียว สิ่งอื่น ๆ ในกรุก็มีเหรียญเงิน, เครื่องช้อนส้อมที่ทำด้วยเงิน และ เครื่องประดับที่ทำด้วยทองและเงิน รวมทั้งหัวเข็มขัดอันงดงาม และ แหวนเงินอีกสิบห้าวง
ท่าอากาศยานคิตะกีวชู

ท่าอากาศยานคิตะกีวชู (; โรมาจิ: "Kitakyūshū Kūkō") เป็นท่าอากาศยานระดับ 2 ตั้งอยู่ 3 กิโลเมตร จากชายฝั่งเมืองคิตะกีวชู จังหวัดฟูกูโอกะ ประเทศญี่ปุ่น เป็นท่าอากาศยานที่สร้างขึ้นบนเกาะเทียม ทางตะวันตกของทะเลในเซโตะ เปิดบริการครั้งแรกในวันที่ 16 มีนาคม พ.ศ. 2549 ภายใต้ชื่อว่า ท่าอากาศยานนิวคิตะกีวชู ก่อนที่จะเปลี่ยนชื่อเป็นอย่างปัจจุบันในปี พ.ศ. 2551
ท่าอากาศยานคิตะกีวชูเป็นหนึ่งในสี่ท่าอากาศยานในญี่ปุ่น ที่ปฏิบัติการ 24 ชั่วโมง (หลังจากท่าอากาศยานชินชิโตเซะ ท่าอากาศยานนานาชาติคันไซ และท่าอากาศยานนานาชาติชูบุเซ็นแทรร์)
เทศบาลเมืองบัวใหญ่

เทศบาลเมืองบัวใหญ่ เป็นองค์กรปกครองส่วนท้องถิ่นประเภทเทศบาลเมือง ตั้งอยู่ที่อำเภอบัวใหญ่ จังหวัดนครราชสีมา มีพื้นที่ 10.626 ตารางกิโลเมตร ครอบคลุมพื้นที่บางส่วนของตำบลบัวใหญ่ มีประชากรในปี พ.ศ. 2560 จำนวน 13,978 คน
ประวัติ.
เมืองบัวใหญ่เป็นเทศบาลเก่าแก่มากเทศบาลหนึ่ง ซึ่งแต่เดิมเป็นสุขาภิบาลตำบลบัวใหญ่ ต่อมาเมื่อวันที่ 20 กุมภาพันธ์ พ.ศ. 2500 มีพระกฤษฎีกายกฐานะสุขาภิบาลบัวใหญ่ เป็นเทศบาลตำบลบัวใหญ่ จนกระทั่งเมื่อวันที่ 13 กุมภาพันธ์ พ.ศ. 2547 กระทรวงมหาดไทยได้ประกาศเปลี่ยนแปลงจาก เทศบาลตำบลบัวใหญ่เป็นเทศบาลเมืองบัวใหญ่ มีคณะผู้บริหารประกอบด้วยนายกเทศมนตรี รองนายกเทศมนตรี 3 คน และสมาชิกสภาเทศบาล 18 คน 
ที่ตั้งและอาณาเขต.
เทศบาลเมืองบัวใหญ่ ตั้งอยู่ที่ตำบลบัวใหญ่ อำเภอบัวใหญ่ จังหวัดนครราชสีมา มีสำนักงานตั้งอยู่เลขที่ 52 ทางหลวงแผ่นดินหมายเลข 202 ตำบลบัวใหญ่ อำเภอบัวใหญ่ จังหวัดนครราชสีมา ด้านหลังของสำนักงานติดกับโรงเรียนเทศบาล 3 (บ้านหนองม่วง) ด้านทิศเหนืออยู่ติดกับสนามกีฬากลางอำเภอบัวใหญ่ และหมู่บ้านดีพร้อม ด้านทิศใต้อยู่ติดกับสถานที่ก่อสร้างโรงงานอะไหล่ยนต์บัวใหญ่
เทศบาลเมืองบัวใหญ่มีพื้นที่ 10.626 ตารางกิโลเมตร ตามประกาศกระทรวงมหาดไทยเรื่องเปลี่ยนแปลงฐานะเทศบาลเมืองบัวใหญ่ เมื่อวันที่ 13 กุมภาพันธ์ พ.ศ. 2547 กำหนดเขตเทศบาลเมืองบัวใหญ่ไว้ดังนี้ คือ
ประชากรและชุมชน.
จำนวนประชากรตามสถิติการทะเบียนราษฎร ณ วันที่ 31 ธันวาคม พ.ศ. 2552 มีทั้งสิ้น 14,599 คน เป็นชาย 7,092 คน เป็นหญิง 7,507 คน มีจำนวนบ้านเรือน 5,571 หลังคาเรือน ความหนาแน่นประมาณ 476.32 หลังคาเรือน/ตารางกิโลเมตร 
เดิมมีการจัดตั้งชุมชนทั้งหมด 21 ชุมชน ต่อมาเมื่อปี พ.ศ. 2547 ได้มีการจัดตั้งชุมชนขึ้นใหม่เพิ่มอีก 1 ชุมชน รวมทั้งหมดเป็น 22 ชุมชน โดยภายในชุมชนได้กำหนดให้มีการเลือกตั้งคณะกรรมการชุมชนขึ้นทุก 2 ปี คณะกรรมการชุมชนจะเป็นกลุ่มบุคคลที่เป็นตัวแทนประชาชนในการบริหารและจัดการด้านต่าง ๆ ภายในชุมชน เป็นผู้ประสานความต้องการของชุมชนนำเสนอต่อเทศบาลเพื่อให้การตอบสนองความต้องการของประชาชนในชุมชน ได้อย่างถูกต้อง นอกจากนี้ชุมชนทั้ง 22 ชุมชน ได้มีการประสานงานกันโดยผ่านเครือข่ายคณะกรรมการชุมชน
การดำเนินกิจการเทศพาณิชย์ของเทศบาลเมืองบัวใหญ่ มี 2 ประเภท คือ การประปา และการสถานธนานุบาล เป็นต้น
เทศบาลเมืองนางรอง

เทศบาลเมืองนางรอง เป็นเทศบาลเมืองในอำเภอนางรอง จังหวัดบุรีรัมย์ ได้รับการยกฐานะเป็นเทศบาลเมือง เมื่อวันที่ 3 สิงหาคม พ.ศ. 2548 มีพื้นที่ครอบคลุมบางส่วนของตำบลนางรอง และบางส่วนของตำบลถนนหัก
ภูมิศาสตร์.
สภาพภูมิอากาศ.
สภาพอากาศทั่วไป แบ่งออกเป็น 3 ฤดู
การแบ่งเขตการปกครอง.
เทศบาลเมืองนางรองได้แบ่งชุมชนออกเป็น จำนวน 20 ชุมชน ดังนี้
<templatestyles src="Div col/styles.css"/>
ศาสนาและวัฒนธรรม.
ประชาชนในเขตเทศบาลเมืองนางรองส่วนใหญ่นับถือศาสนาพุทธ ในเขตเทศบาลเมืองนางรองมีวัดและสำนักสงฆ์ทั้งสิ้น 10 แห่ง โบสถ์คริสต์ 1 แห่ง
ในเขตเทศบาลเมืองนางรองมีภาษาถิ่นหลากหลายที่ใชสื่อสารในชีวิตประจำวันภาษาถิ่นไทยนางรอง (ไทยเบิ้ง) ซึ่งมีสำเนียงคล้ายภาษาถิ่นไทยโคราช นอกนั้นเป็นภาษาถิ่นไทยอีสาน เขมร ส่วย ปนอยู่บ้างเล็กน้อย แม้จะใช้ภาษาถิ่นไทยต่างกัน แต่ก็ยังมีประเพณีและวัฒนธรรมป็นอันหนึ่งอันเดียวกันเหมือนกับประเพณีท้องถิ่นอื่น ๆ ดังนี้
โครงสร้างพื้นฐาน.
การศึกษา.
สถานศึกษาในเขตเทศบาลเมืองนางรอง มีโรงเรียนประถมศึกษาในสังกัดเทศบาล จำนวน 1 แห่ง และสังกัดสำนักงานเขตพื้นที่การศึกษาบุรีรัมย์ เขต 3 จำนวน 6 แห่ง โรงเรียนมัธยมศึกษา จำนวน 1 แห่ง ศูนย์การศึกษานอกโรงเรียนจำนวน 1 แห่ง วิทยาลัยการอาชีพ จำนวน 1 แห่ง โรงเรียนเอกชน จำนวน 2 แห่ง ศูนย์พัฒนาเด็กเล็ก จำนวน 5 ศูนย์
เทศบาลเมืองสุรินทร์

เทศบาลเมืองสุรินทร์ เป็นเทศบาลเมืองแห่งหนึ่งที่มีพื้นที่ครอบคลุมตำบลในเมือง อำเภอเมืองสุรินทร์ จังหวัดสุรินทร์ ภายในเขตเทศบาลเป็นที่ตั้งของหน่วยงานการบริหาร สถานศึกษา สถานพยาบาลและสาธารณสุข ตลอดจนเป็นศูนย์กลางการคมนาคมของจังหวัดสุรินทร์
ที่ตั้งและอาณาเขต.
เทศบาลเมืองสุรินทร์ ตั้งอยู่ทางตอนใต้ของภาคตะวันออกเฉียงเหนือ ประมาณเส้นแวงที่ 103 องศาตะวันออก และเส้นรุ้งที่ 15 องศาเหนือ ห่างจากกรุงเทพมหานครโดยทางรถไฟ ประมาณ 420 กิโลเมตร หรือโดยทางรถยนต์ประมาณ 454 กิโลเมตร ปัจจุบันเทศบาลเมืองสุรินทร์มีพื้นที่ประมาณ 11.39 ตารางกิโลเมตร มีอาณาเขตติดต่อดังนี้
ประชากรและชุมชน.
จำนวนประชากรตามสถิติทะเบียนราษฎร ณ เดือน มีนาคม 2550 เทศบาลเมืองสุรินทร์มีจำนวนประชากรทั้งสิ้น 40,289 คน แบ่งเป็นชาย 18,920 คน หญิง 21,369 คน จำนวนบ้าน 13,946 หลังคาเรือน ความหนาแน่นของประชากรโดยเฉลี่ย 3,537 คนต่อตารางกิโลเมตร ผู้มีสิทธิเลือกตั้งจำนวน 27,702 คน 
ชุมชนในเขตเทศบาลที่จัดตั้งขึ้น มีจำนวน 32 ชุมชน ดังนี้
<templatestyles src="Div col/styles.css"/>
การขนส่ง.
ในเขตเทศบาลเมืองสุรินทร์มีสถานีขนส่งผู้โดยสารจังหวัดสุรินทร์ และสถานีรถไฟสุรินทร์ นอกจากนี้ ยังมีท่าอากาศยานใกล้เคียง คือ ท่าอากาศยานสุรินทร์ภักดี ซึ่งอยู่นอกเขตเทศบาล
ทเวนตีไฟฟ์อาเวอส์

ทเวนตีไฟฟ์อาเวอส์  เป็นอดีตกลุ่มดนตรีสัญชาติไทยแนวอัลเทอร์เนทีฟ ที่มีส่วนผสมของดนตรีแบบบริตป็อป โฟล์ก และร็อก สังกัดค่ายจีนี่ เรคคอร์ด ประกอบด้วยสมาชิก 5 คน ได้แก่ "แหลม" สมพล รุ่งพาณิชย์ (ร้องนำ), "โฟร์" ประทีป สิริอิสสระนันท์ (กีต้าร์), "ปู๋" ปิยวัฒน์ มีเครือ (กีต้าร์), "บัง" เอกศิริ กำบังภัย (เบส) และ "จ๊อบ" กฤตพงศ์ สกุลนามอเนก (กลอง)
วงก่อตั้งโดยสมาชิก 2 คน คือตั้มและบัง โดยมีโฟร์มาร่วมเล่นกีตาร์ จากนั้นได้พบกับแหลม จากคำแนะนำของพนเทพ สุวรรณะบุณย์ และกมลศักดิ์ สุนทานนท์ หลังจากนั้นได้ชวนปู๋เข้าร่วมเป็นสมาชิก และได้ก่อตั้งวงในชื่อ "ทเวนตีไฟฟ์อาเวอส์"
อัลบั้ม "ทเวนตีไฟฟ์อาเวอส์" (25 hours) เป็นผลงานที่ออกกับสังกัดบีลีฟเรเคิดส์ มีซิงเกิลที่เป็นที่รู้จักของคนฟัง ได้แก่ "วันดีดี" "ถามจันทร์" และ "ทำได้เพียง" ซึ่งเป็นเพลงที่ติดอันดับ 1 ในชาร์ตของ Seed Top 20, Hot Chart 20 ทั้งหมด 3 สัปดาห์ และอยู่ในอันดับ 1 ของ The Fat 40 รวมทั้งหมด 4 สัปดาห์ 
ทเวนตีไฟฟ์อาเวอส์ได้รับรางวัลศิลปินหน้าใหม่ยอดเยี่ยม จากการประกาศผลรางวัลแฮมเบอร์เกอร์อวอร์ดส ครั้งที่ 7
พ.ศ. 2557 ทเวนตี้ไฟฟ์อาเวอส์ได้ย้ายมายังค่าย จีนี่ เรคคอร์ด เนื่องจากหมดสัญญากับทางค่าย บีลีฟเรคอร์ดส
รางวัล.
FAT AWARDS ครั้งที่ 10
SEED AWARDS ครั้งที่ 5
You2Play Award
แฮมเบอร์เกอร์อวอร์ดส ครั้งที่ 7
สยามดารา สตาร์ อวอร์ด 2010
Gmember Awards 2010
เทศบาลเมืองวารินชำราบ

เทศบาลเมืองวารินชำราบ เป็นเทศบาลเมืองตั้งอยู่ที่อำเภอวารินชำราบ จังหวัดอุบลราชธานี มีอาณาเขตครอบคลุมเขตตำบลวารินชำราบทั้งหมด โดยห่างจากเทศบาลนครอุบลราชธานีเพียงแค่ 2 กิโลเมตรเท่านั้น และเป็นเมืองที่ใหญ่อันดับ 2 ของจังหวัดอุบลราชธานี รองจากเทศบาลนครอุบลราชธานี เป็นเมืองที่มีความสำคัญทางด้านเศรษฐกิจอย่างมากในจังหวัดอุบลราชธานี
การศึกษา.
สถานศึกษาในสังกัดเทศบาลเมืองวารินชำราบ 3 โรงเรียน คือ
เทศบาลเมืองพิบูลมังสาหาร

เทศบาลเมืองพิบูลมังสาหาร เป็นเทศบาลเมืองแห่งหนึ่งในตั้งอยู่ในอำเภอพิบูลมังสาหาร จังหวัดอุบลราชธานี ครอบคลุมพื้นที่ตำบลพิบูลทั้งตำบล ตั้งอยู่ในแหล่งอารยธรรม ธรรมชาติ และสถานที่ท่องเที่ยว
ประวัติ.
เมื่อวันที่ 29 กันยายน พ.ศ. 2482 ได้มีพระราชกฤษฎีกายกฐานะจากตำบลพิบูลมังสาหารขึ้นเป็น "เทศบาลตำบลพิบูลมังสาหาร" ที่มีเนื้อที่ในขณะนั้น 197 ตารางกิโลเมตร
วันที่ 1 มีนาคม พ.ศ. 2494 กระทรวงมหาดไทยเห็นว่าเทศบาลตำบลพิบูลมังสาหารมีท้องที่กว้างขวางเกินไป จึงได้มีพระราชกฤษฎีกาเปลี่ยนแปลงพื้นที่เขตเทศบาลตำบลพิบูลมังสาหารเหลือเพียงแค่ 6 ตารางกิโลเมตรในปัจจุบัน
กระทั่งในปี พ.ศ. 2547 ได้รับการยกฐานะเป็น เทศบาลเมืองพิบูลมังสาหาร
ที่ตั้ง.
เทศบาลเมืองพิบูลมังสาหารเป็นเทศบาลขนาดเล็ก (ชั้น 4 ข) ซึ่งห่างจากจังหวัดอุบลราชธานีไปทางทิศตะวันออกประมาณ 45 กิโลเมตร โดยมีอาณาเขตคือ
เทศบาลเมืองเดชอุดม

เทศบาลเมืองเดชอุดม เป็นเทศบาลเมืองหนึ่งในสี่แห่งของจังหวัดอุบลราชธานี ตั้งอยู่ในอำเภอเดชอุดม ครอบคลุมพื้นที่บางส่วนของตำบลเมืองเดช ได้รับการยกฐานะเป็นเทศบาลเมืองเมื่อ พ.ศ. 2550 มีจำนวนประชากรในพื้นที่ประมาณ 14,700 คน
ประวัติ.
ชุมชนเมืองเดชอุดมเดิมเป็นเขต สุขาภิบาลเมืองเดช เมื่อวันที่ 15 ตุลาคม พ.ศ. 2499 ต่อมาได้เปลี่ยนแปลงเป็น เทศบาลตำบลเมืองเดช ตามผลกฎหมายพระราชบัญญัติเปลี่ยนแปลงฐานะจากสุขาภิบาลเป็นเทศบาลเมื่อวันที่ 24 กุมภาพันธ์ พ.ศ. 2542 หลังจากนั้นได้รับการยกฐานะอีกครั้งหนึ่งเป็น เทศบาลเมืองเมืองเดช ตามประกาศกระทรวงมหาดไทย เมื่อวันที่ 5 เมษายน พ.ศ. 2550 และได้เปลี่ยนแปลงชื่อเป็น เทศบาลเมืองเดชอุดม ตั้งแต่วันที่ 16 กรกฎาคม พ.ศ. 2551 เป็นต้นมา
ริอ็อตออนแอนเอมพีตีสตรีต

ริอ็อตออนแอนเอมพีตีสตรีต  เป็นอัลบั้มชุดที่ 2 ของคู่ดูโอจากนอร์เวย์ คิงส์ออฟคอนวีเนียนซ์ ในอัลบั้มนี้มี 2 เพลงที่ร่วมงานกับศิลปินชาวแคนาดาที่ชื่อ ไฟสต์ อัลบั้มติดชาร์ตสูงสุดอันดับ 2 ในนอร์เวย์ และอันดับ 49 ในสหราชอาณาจักร
เทศบาลเมืองหนองบัวลำภู

เทศบาลเมืองหนองบัวลำภู เป็นเทศบาลเมืองแห่งหนึ่งที่ตั้งอยู่ในอำเภอเมืองหนองบัวลำภู จังหวัดหนองบัวลำภู ครอบคลุมตำบลลำภูทั้งตำบล บางส่วนของตำบลหนองบัว และบางส่วนของตำบลโพธิ์ชัย รวมพื้นที่ 39.5 ตารางกิโลเมตร มีประชากรใน พ.ศ. 2560 จำนวน 21,613 คน
ภูมิศาสตร์.
ที่ตั้งและอาณาเขต.
สำนักงานเทศบาลเมืองหนองบัวลำภูตั้งอยู่ถนนบ้านจิก-ดอนหัน ตำบลโพธิ์ชัย อำเภอเมืองหนองบัวลำภู จังหวัดหนองบัวลำภู มีพื้นที่เขตเทศบาลจำนวน 39.5 ตารางกิโลเมตร ประกอบด้วย 3 ตำบล 33 ชุมชน มีอาณาเขตติดต่อกับพื้นที่ใกล้เคียง ดังนี้
สภาพภูมิประเทศ.
สภาพพื้นที่เทศบาลเมืองหนองบัวลำภูพื้นที่ส่วนใหญ่เป็นที่ราบบางส่วนเป็นที่ลาดต่ำ เชิงเขามีความสูงจากระดับน้ำทะเลปานกลางประมาณ 200 เมตร ทางด้านทิศตะวันออกและทิศตะวันออกเฉียงเหนือติดต่อกับภูเขา มีพื้นที่ลาดลงไปทางทิศตะวันตกและทิศใต้ ในเขตเทศบาลมีหนองน้ำสาธารณะตั้งอยู่ใจกลางเมือง ซึ่งสร้างเป็นสวนสาธารณะและสวนสุขภาพ หนองบัว มีพื้นที่ 147.6 ไร่ นอกจากนั้นในเขตเทศบาลยังมีห้วย ลำพะเนียง ซึ่งมีน้ำตลอดทั้งปีและยังมีลำคลองอื่นๆ ซึ่งจะมีน้ำในฤดูฝน เช่น ห้วยเชียง ห้วยโก ห้วยลึก ห้วยใหญ่ ห้วยนาวังเงิน
สภาพภูมิอากาศ.
ลักษณะภูมิอากาศในเขตเทศบาลเมืองหนองบัวลำภู แบ่งออกเป็น 3 ฤดู ได้แก่ ฤดูร้อน ฤดูฝน ฤดูหนาว สภาพภูมิอากาศจัดอยู่ในประเภทภูมิอากาศแบบพื้นเมืองร้อนเฉพาะฤดูกล่าวคือ จะมีฝนตกเฉพาะฤดูฝนสลับกับช่วงแห้งแล้งที่เห็นได้ชัดเจน
ตราสัญลักษณ์.
ดวงตราประจำเทศบาลเมืองหนองบัวลำภูเป็นรูปศาลสมเด็จพระนเรศวรมหาราช ซึ่งเป็นปูชนียบุคคลสถานอันศักดิ์สิทธิ์ และเป็นที่เคารพสักการะของชาวจังหวัดหนองบัวลำภู
เขตการปกครอง.
เทศบาลเมืองหนองบัวลำภูมีเนื้อที่ 39.5 ตารางกิโลเมตร มีเขตเทศบาลครอบคลุมพื้นที่ 3 ตำบลของอำเภอเมืองหนองบัวลำภู ได้แก่ ตำบลลำภู ตำบลหนองบัว และตำบลโพธิ์ชัย ประกอบด้วย 29 ชุมชน ดังนี้
การศึกษา.
ในปี พ.ศ. 2560 มีโรงเรียนรัฐบาลจำนวน 11 แห่ง แบ่งเป็นระดับประถมจำนวน 8 แห่ง ระดับมัธยมจำนวน 2 แห่ง โรงเรียนเอกชนจำนวน 9 แห่ง โรงเรียนสังกัดเทศบาลจำนวน 1 แห่ง วิทยาลัยจำนวน 2 แห่ง และศูนย์พัฒนาเด็กเล็กจำนวน 3 แห่ง โรงเรียนพระปริยัติธรรมแผนกสามัญศึกษาจำนวน 2 แห่ง
<templatestyles src="Col-begin/styles.css"/>
สถานที่สำคัญ.
<templatestyles src="Col-begin/styles.css"/>
กรุสมบัติมิลเดนฮอลล์

กรุสมบัติมิลเดนฮอลล์  เป็นกรุสมบัติกรุใหญ่ของเครื่องเงินแบบโรมัน 34 ชิ้นที่ขุดพบในบริเวณมิลเดนฮอลล์, ซัฟโฟล์คในอังกฤษในเดือนมกราคมปี ค.ศ. 1942
กรุสมบัติมิลเดนฮอลล์ขุดพบกอร์ดอน บุชเชอร์ไถนาไปพบก่อนที่จะทำการขุดขึ้นมาด้วยความช่วยเหลือของซิดนีย์ ฟอร์ด แต่ผู้พบทั้งสองคนก็ไม่ทราบถึงคุณค่าของสิ่งที่พบจนได้ข่าวจากเจ้าหน้าที่อีกหลายปีให้หลัง ในปี ค.ศ. 1946 การค้นพบก็ได้รับการประกาศอย่างเป็นทางการและทางพิพิธภัณฑ์บริติชก็ได้ทำการขวนขวายหาซื้อมาเป็นเจ้าของ
ปัจจุบันสมบัติที่ขุดได้จากกรุสมบัติมิลเดนฮอลล์ตั้งแสดงอยู่ที่พิพิธภัณฑ์แห่งมิลเดนฮอลล์ในประเทศอังกฤษ สมบัติที่พบในกรุประกอบด้วย
ประวัติ.
เชื่อกันว่ากรุสมบัติมิลเดนฮอลล์ถูกฝังไว้ตั้งแต่คริสต์ศตวรรษที่ 4 สมบัติที่พบในกรุประกอบด้วย “Great Dish” หรือ “จานบาคคัส” ซึ่งเป็นตัวอย่างของงานเครื่องเงินอันวิจิตรของศิลปะโรมันของกลางคริสต์ศตวรรษที่ 4 ที่มีเส้นผ่าศูนย์กลาง 605 มิลลิเมตร และ หนัก 8256 กรัม จานเงินเป็นเป็นภาพเทพบาคคัสและตกแต่งด้วยแถบกว้างรอบเป็นภาพเกี่ยวกับการเฉลิมฉลองของบาคคัส และที่หัวใจของภาพเป็นการแข่งขันการดื่มเหล้าระหว่างบาคคัสและเฮอร์คิวลีสผู้เมามายจนไม่มีสติสัมปชัญญะจนถึงกับต้องประคอง แถบในเป็นนิเรียดล้อมรอบพฤกษาพักตร์ของพระสมุทรโอเชียนัส
สิ่งอื่น ๆ นอกไปจาก “จานบาคคัส” ก็เป็นสิ่งของที่คล้ายคลึงกันที่เป็นสิ่งตกแต่งสำหรับงานเลี้ยงที่รวมทั้งจานเครื่องถมแบนที่ตกแต่งเป็นลายเรขาคณิต, จานแบนใหญ่ที่ตกแต่งด้วยภาพของเทพแพน และ เมนาด, ชามคุ่มมีฝาปิดที่ตกแต่งด้วยเซนทอร์ และ สัตว์ป่า และ ชามคุ่มที่มีขอบบานออกไป, ทัพพี และ ช้อน แม้ว่าการตกแต่งส่วนใหญ่จะเป็นศิลปะแบบคลาสสิก แต่ช้อนสามช้อนมีคริสต์สัญลักษณ์ “Chi-Rho” ซึ่งเป็นสัญลักษณ์ที่หมายถึงพระเยซูที่เป็นอักษรอัลฟา และ โอเมกาไขว้กันที่หมายถึง “พระผู้เป็นจุดเริ่มและจุดจบ” เชื่อกันว่าสิ่งมีค่าเหล่านี้มาจากบริเวณเมดิเตอร์เรเนียน
โรอัลด์ ดาห์ลเขียนบทความเกี่ยวกับการพบกรุสมบัติมิลเดนฮอลล์ที่พิมพ์ครั้งแรกในหนังสือพิมพ์ “แซเทอร์เดย์อีฟนิงโพสต์” และต่อมาในชื่อ “"กรุสมบัติมิลเดนฮอลล์"” ในหนังสือรวมเรื่องสั้น “"The Wonderful Story of Henry Sugar and Six More"” ในเรื่องที่รอนัลด์ ดาห์ลเขียนฟอร์ดทราบถึงความสำคัญของสิ่งที่ขุดพบ และไม่อาจจะทนกับการพรากจากสิ่งที่พบได้จึงได้เก็บไว้อย่างเงียบ ๆ แต่มีผู้มาเยี่ยมเยือนไปเห็นชิ้นที่ไม่ได้เก็บไว้เข้า ฉะนั้นจึงทำให้บุชเชอร์ไม่มีสิทธิที่จะเรียกร้องเงินรางวัลจากรัฐบาลสำหรับผู้พบของมีค่าได้
อนุสรณ์อับซาโลม

อนุสรณ์อับซาโลม  คืออนุสรณ์โบราณที่สร้างด้วยหินที่มีหลังคาเป็นกรวยแหลม อนุสรณ์อับซาโลมตั้งอยู่ในหุบเขาคิดรอนในเยรูซาเลมในอิสราเอล แม้ว่าเดิมจะกล่าวกันว่าเป็นอนุสรณ์ของอับซาโลมพระราชโอรสผู้ทรงเป็นปฏิปักษ์ต่อกษัตริย์ดาวิด (ราว 1000 ปีก่อนคริสต์ศักราช) แต่นักวิชาการเมื่อไม่นานมานี้ค้านว่าเป็นสิ่งที่สร้างขึ้นในคริสต์ศตวรรษที่ 1
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ